આ પહેલા સીબીઆઈએ શુક્રવારે કહ્યું કે એન્ટીગાનો પાસપોર્ટ મેળવી ચૂકેલા મેહુલ ચોકસીના પ્રત્યાર્પણની ભલામણ જલ્દી જ કેરેબિયાઈ દેશને મોકલવામાં આવશે. સીબીઆઈએ કહ્યું કે, ચોકસીના પ્રત્યાર્પણ સાથે સંબંધીત એજન્સીનો પત્ર વિદેશ મંત્રાલયને મોકલી દેવાયો છે. ઉલ્લેખનીય છે કે સીબીઆઈએ 13,500 કરોડ રૂપિયાના બેંક કૌભાંડની તપાસ કરી રહી છે. વિદેશ મંત્રાલયના એક અધિકારીએ આ વાતની પુષ્ટિ કરતા કહ્યું કે, સીબીઆઈ તરફથી પ્રત્યાર્પણ અનુરોધ પ્રાપ્ત થયો છે અને આ વાતથી એન્ટીગા અને બરબુડા પ્રશાસનને અવગત કરાવવાની પ્રક્રિયા હાલમાં ચાલી રહી છે.